**DÔVODOVÁ SPRÁVA**

1. **VŠEOBECNÁ ČASŤ:**

Poslanci Národnej rady Slovenskej republiky Jozef Hajko a František Majerský predkladajú do legislatívneho procesu návrh na vydanie zákona, ktorým sa mení zákon č. 461/2003 Z. z. o sociálnom poistení v znení neskorších predpisov (ďalej len „návrh zákona“).

Predkladaný návrh zákona ako iniciatívny návrh zvyšuje odvodovú odpočítateľnú položku pri dohodách o brigádnickej práce študentov a dohodách o vykonaní práce alebo dohodách o pracovnej činnosti dôchodcov.

Súčasná platná právna úprava stanovuje výšku odpočítateľnej položky pre študentov a dôchodcov vo výške 200 eur mesačne.

V prípade študenta pri odpočítateľnej položke odvádza zamestnávateľ sociálne odvody vo výške 1,05 % z vymeriavacieho základu (z odmeny za prácu), študent neodvádza odvody (to v prípade, ak si študent uplatní odvodovú odpočítateľnú položku). Za príjem nad odpočítateľnú položku odvádza zamestnávateľ sociálne odvody vo výške 22,8 % a študent 7 % z vymeriavacieho základu (v prípade, ak si študent neuplatnil odvodovú odpočítateľnú položku alebo si ju uplatnil, ale jeho príjem prevýši sumu 200 eur mesačne; v prípade neuplatnenia odvodovej odpočítateľnej položky sa uvedené sadzby odvodov platia z plnej výšky odmeny dohodára; ak sa uplatňuje odvodová odpočítateľná položka a odmena presiahne v danom mesiaci sumu 200 eur, odvádza študent a jeho zamestnávateľ odvody z rozdielu, ktorý prevyšuje hranicu 200 eur).

V prípade dôchodcu pri odpočítateľnej položke odvádza zamestnávateľ sociálne odvody vo výške 1,05 % z vymeriavacieho základu (z odmeny za prácu), dôchodca neodvádza odvody (čo platí v prípade, ak si dôchodca uplatní odpočítateľnú položku). Za príjem nad odpočítateľnú položku odvádza zamestnávateľ sociálne odvody vo výške 19,8 % a dôchodca 4 % z vymeriavacieho základu (čo platí u dôchodcu, ktorý si neuplatní odvodovú odpočítateľnú položku, alebo si ju uplatní, ale jeho príjem prevýši sumu 200 eur mesačne).

Predloženým návrhom zákona sa zvyšuje odvodová odpočítateľná položka zo sumy 200 eur na sumu 350 eur, teda o 75 %.

Takéto zvýšenie považujú predkladatelia za nevyhnutné, lebo priemerné mzdy od roku 2015 stúpli o vyše 70 %, minimálna mzda dokonca o takmer 100 %. Starobné dôchodky sa zvýšia v roku 2024 oproti roku 2015 o niečo viac ako polovicu. Ohľad je potrebné brať hlavne na študentov (sú zväčša bez iného príjmu), preto je potrebné zvýšiť odpočítateľnú odvodovú položku na základe rastu minimálnej mzdy. Na druhej strane, starobné dôchodky síce nestúpajú tempom ako priemerné mzdy, ale dôchodok je pevná sociálna dávka a istý príjem dôchodcu. Preto sa ako priemer pre obe skupiny, s prihliadnutím na vývoj priemernej mzdy, minimálnej mzdy a rastu starobných dôchodkov, navrhuje odvodová odpočítateľná položka vo výške 350 eur. Spôsob výpočtu je v priloženej tabuľke.

**Výpočet odvodovej odpočítateľnej položky k návrhu zákona (suma v eur)**

|  |  |  |  |  |  |  |
| --- | --- | --- | --- | --- | --- | --- |
|  | **2015** | **2023** | **2024** | **2023 / 2015** | **2024 / 2015** | **2025** |
| Priemerná mzda  | 883,00 | 1430,00 | 1532,00 | 1,62 | 1,73 |   |
| Minimálna mzda | 380,00 | 700,00 | 750,00 | 1,84 | 1,97 |   |
| Priemerný starobný dôchodok | 393,00 | 606,00 |   | 1,54 |   |   |
| Odpočítateľná položka  | 200,00 | 200,00 | 200,00 |   |   |   |
| A. Odpočítateľná položka 2025 podľa koeficientu priemernej mzdy |   |   |   | 324 | 347 |   |
| B. Odpočítateľná položka 2025 podľa koeficientu minimálnej mzdy |   |   |   | 368 | 395 |   |
| Odpočítateľná položka 2025, priemer A, B |   |   |   | 346 | 371 |   |
| **Odpočítateľná položka 2025, navrhnutá suma** |  |  |  |  |  | **350,00** |
| Priemerná mzda 2024: podľa predpokladov rozpočtu verejnej správy na rok 2024  |  |  |
| Priemerný starobný dôchodok 2023: odhad ministerstva práce sociálnych vecí a rodiny |  |  |  |  |

Je tiež potrebné uviesť, že zvýšenie odvodovej odpočítateľnej položky je atraktívne aj pre zamestnávateľov. Nie je totiž zanedbateľné, či pracovníkovi popri odmene sociálne odvody uhrádza buď 1,5 % alebo 22,8 % (u študentov) či 1,5 alebo 19,8 % (u dôchodcov). Zamestnávatelia tak dostanú impulz, aby v časoch nedostatku pracovníkov angažovali viac študentov a dôchodcov (napr. aj tých, ktorí odišli do predčasného dôchodku).

Podľa podkladov zo Sociálnej poisťovne si uplatnilo v roku 2023 odvodovú úľavu do 200 eur mesačne 172 701 osôb, z toho 114 635 študentov a 58 066 študentov. Ak by bolo možné uplatniť si úľavu aj nad 200 eur mesačne až do výšky 350 eur mesačne, mohlo by tak urobiť 48 201 osôb, z toho 39 044 študentov a 9 157 dôchodcov. Sociálna poisťovňa by tak prišla na odvodoch o 2 308 673,02 eur.

Predkladaný návrh zákona bude mať v prípade statického zachovania objemu dohôd o brigádnickej práci študentov a dohôd o vykonaní práce, alebo dohôd o pracovnej činnosti dôchodcov negatívny dosah na verejné financie, pretože sa zníži výber odvodov v prospech Sociálnej poisťovne. Na druhej strane však možno predpokladať, že záujem zamestnávateľov a rovnako študentov a dôchodcov o uzatváranie zmlúv stúpne, pretože dohody s upravenou odpočítateľnou položkou budú atraktívnejšie. Možno očakávať, že vzrastie počet dohôd a zároveň výška dohodnutých odmien. Výsledkom bude eliminovanie negatívneho dosahu zvýšenia odpočítateľnej položky na Sociálnu poisťovňu a vyšší kumulatívny dodatočný výber odvodov v prospech Sociálnej poisťovne z vyšších odmien a väčšieho počtu zmlúv.

Na druhej strane, predkladaný návrh zákona bude mať pozitívny vplyv. na podnikateľské prostredie a zamestnanosť. Záujem angažovať študentov a dôchodcov na dohody stúpne, pretože zamestnávateľom klesne odvodové zaťaženie a dohodárom vzrastie čistý príjem z vykonanej práce. Zmena zákona pomôže riešiť problémy zamestnávateľom, ktorí zápasia s nedostatkom pracovníkov. Pracovný trh sa spružní.

**B. OSOBITNÁ ČASŤ:**

**K Čl. I:**

K bodu 1:

Zvyšuje sa odvodová odpočítateľná položka pri dohodách o brigádnickej práce študentov a dohodách o vykonaní práce alebo dohodách o pracovnej činnosti dôchodcov zo sumy 200 eur na sumu 350 eur.

**K Čl. II:**

Vzhľadom na dĺžku legislatívneho procesu a predvídateľnosť daňovo – odvodového systému sa navrhuje dátum nadobudnutia účinnosti zákona dňa 1. januára 2026.

**DOLOŽKA ZLUČITEĽNOSTI**

**návrhu zákona** **s právom Európskej únie**

**1. Navrhovateľ zákona:** poslanci Národnej rady Slovenskej republiky Jozef Hajko a František Majerský

**2. Názov návrhu zákona**: návrh zákona, ktorým sa mení zákon č. 461/2003 Z. z. o sociálnom poistení v znení neskorších predpisov

**3. Predmet návrhu zákona:**

1. nie je upravený v primárnom práve Európskej únie,
2. nie je upravený v sekundárnom práve Európskej únie,
3. nie je obsiahnutý v judikatúre Súdneho dvora Európskej únie.

**Vzhľadom na to, že predmet návrhu zákona nie je upravený v práve Európskej únie, je bezpredmetné vyjadrovať sa k bodom 4. a 5.**

 **Doložka vybraných vplyvov**

|  |
| --- |
| 1. **Základné údaje**
 |
| **Názov návrhu zákona** |
| Návrh zákona, ktorým sa mení zákon č. 461/2003 Z. z. o sociálnom poistení v znení neskorších predpisov |
| **Navrhovateľ** |
| poslanci Národnej rady Slovenskej republiky Jozef Hajko a František Majerský |
|  |
| 1. **Definovanie problému**
 |
| Podľa aktuálnej právnej úpravy musí dohodár platiť odvody do Sociálnej poisťovne akonáhle presiahne jeho príjem 200 eur mesačne, pričom táto hranica odpočítateľnej položky sa dlhé roky nezvyšovala a pôsobí demotivačne k uzatváraniu dohôd o brigádnickej práci, resp. dohôd o vykonaní práce a dohôd o pracovnej činnosti. |
| 1. **Ciele a výsledný stav**
 |
| Cieľom navrhovanej právnej úpravy je zvýšiť sumu odpočítateľnej položky pri dohodách o brigádnickej práce študentov a dohodách o vykonaní práce alebo dohodách o pracovnej činnosti dôchodcov na sumu 350 eur, tak aby sa podporilo zamestnávanie študentov a dôchodcov a zároveň zamedzilo nárastu šedej ekonomiky. Pozitívom navrhovanej úpravy bude vyšší počet dohôd o brigádnickej práci študentov, dohôd o vykonaní práce a dohôd o pracovnej činnosti ako aj  vyššia výška dohodnutých odmien, čo zároveň bude znamenať eliminovanie negatívneho dosahu zvýšenia odpočítateľnej položky na Sociálnu poisťovňu a vyšší kumulatívny dodatočný výber odvodov v prospech Sociálnej poisťovne práve z vyšších odmien a väčšieho počtu zmlúv. |
| 1. **Dotknuté subjekty**
 |
| Návrh zákona sa týka všetkých dohodárov Slovenskej republiky zamestnaných na základe dohôd o brigádnickej práce študentov a dohôd o vykonaní práce alebo dohodách o pracovnej činnosti dôchodcov. |
| 1. **Alternatívne riešenia**
 |
| Alternatívne riešenie by mohlo byť zvýšenie odpočítateľnej položky pri dohodách o brigádnickej práce študentov a dohodách o vykonaní práce alebo dohodách o pracovnej činnosti dôchodcov na sumu 400 eur, čo by bolo primerané nárastu úrovne minimálnej mzdy za uplynulé roky. Nulový variant by znamenal ponechanie dnešnej absolútne nízkej a silno demotivačnej hranice sumy odpočítateľnej položky z platenia odvodov pre študentov a dôchodcov – dohodárov. Ponechanie takejto hranice nepriamo podporuje sivú ekonomiku, vyplácanie dohodárov „na ruku“. |
| 1. **Vykonávacie predpisy**
 |
| Navrhovaná právna úprava nepredpokladá prijatie alebo zmenu už existujúcich vykonávacích predpisov. |
| 1. **Transpozícia práva EÚ**
 |
| Neaplikuje sa v tomto prípade. |
|  |
| 1. **Preskúmanie účelnosti**
 |
| Navrhujeme preskúmanie účinnosti a účelnosti a zároveň vyhodnotenie vplyvov tejto právnej úpravy po jednom roku od jej prijatia.Ako kritérium navrhujeme prieskum spokojnosti u vybranej vzorky dohodárov, ktorú navrhujem pre účely vyhodnotenia rozdeliť na dve podskupiny: dohodárov študentov a dohodárov-dôchodcov.  |
| 1. **Vybrané vplyvy materiálu**
 |
| **Vplyvy na rozpočet verejnej správy** |[x]  **Pozitívne** |[ ]  **Žiadne** |[x]  **Negatívne** |
|  z toho rozpočtovo zabezpečené vplyvy,  v prípade identifikovaného negatívneho  vplyvu |[ ]  Áno |[x]  Nie |[ ]  Čiastočne |
| **v tom vplyvy na rozpočty obcí a vyšších územných celkov** |[x]  **Pozitívne** |[ ]  **Žiadne** |[x]  **Negatívne** |
| z toho rozpočtovo zabezpečené vplyvy,v prípade identifikovaného negatívneho vplyvu |[ ]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[x]  **Pozitívne** |[ ]  **Žiadne** |[ ]  **Negatívne** |
|  predpokladané vyčíslenie: |  |  |  |  |  |  |
| **Sociálne vplyvy** |[x]  **Pozitívne** |[ ]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu spoločnosti** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana** |  |  |  |  |  |  |
|  |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |
| --- | --- | --- | --- |
| **Vplyvy na manželstvo, rodičovstvo, rodinu a deti** |[ ]  **Pozitívne** |[x]  **Žiadne** |[ ]  **Negatívne** |

|  |
| --- |
| 1. **Poznámky**
 |
| Predkladaný návrh zákona bude mať v prípade statického zachovania objemu dohôd o brigádnickej práci študentov a dohôd o vykonaní práce, alebo dohôd o pracovnej činnosti dôchodcov, negatívny dosah na verejné financie, pretože sa zníži výber odvodov v prospech Sociálnej poisťovne. Na druhej strane však možno predpokladať, že záujem zamestnávateľov a rovnako študentov a dôchodcov o uzatváranie zmlúv stúpne, pretože dohody s upravenou odpočítateľnou položkou budú atraktívnejšie. Možno očakávať, že vzrastie počet dohôd a zároveň výška dohodnutých odmien. Výsledkom bude eliminovanie negatívneho dosahu zvýšenia odpočítateľnej položky na Sociálnu poisťovňu a vyšší kumulatívny dodatočný výber odvodov v prospech Sociálnej poisťovne z vyšších odmien a väčšieho počtu zmlúv.Podľa podkladov zo Sociálnej poisťovne si uplatnilo v roku 2023 odvodovú úľavu do 200 eur mesačne 172 701 osôb, z toho 114 635 študentov a 58 066 študentov. Ak by bolo možné uplatniť si úľavu aj nad 200 eur mesačne až do výšky 350 eur mesačne, mohlo by tak urobiť 48 201 osôb, z toho 39 044 študentov a 9 157 dôchodcov. Sociálna poisťovňa by tak prišla na odvodoch o 2 308 673,02 eur.**Vplyv na podnikateľské prostredie**Predkladaný návrh zákona bude mať pozitívny vplyv na podnikateľské prostredie a zamestnanosť. Záujem angažovať študentov a dôchodcov na dohody stúpne, pretože zamestnávateľom klesne odvodové zaťaženie a dohodárom vzrastie čistý príjem z vykonanej práce. Zmena zákona pomôže riešiť problémy zamestnávateľom, ktorí zápasia s nedostatkom pracovníkov. Pracovný trh sa spružní, pretože v prípade angažovania študentov a dôchodcov ide často o výpomoci zamestnávateľom popri zamestnávaní bežných zamestnancov na trvalý pracovný pomer. Ak sa priestor na angažovanie študentov a dôchodcov rozšíri, tento segment umožní zamestnávateľom pružne reagovať napríklad na zabezpečovanie nárazových zakázok.**Sociálne vplyvy** Predkladaný návrh zákona bude mať pozitívne sociálne vplyvy. Študentom umožní viac si privyrobiť popri štúdiu, čo ocenia ich rodičia, alebo iní zákonní živitelia. Študentom pripravujúcim sa na vstup na pracovný trh zvýši priestor na získavanie pracovných návykov už počas štúdia. Bude ich nabádať k tomu, aby sa hneď po skončení štúdia hlásili do trvalého pracovného pomeru a nedochádzali rovno do evidencie nezamestnaných. Dôchodcovia v postproduktívnom veku, ale stále s potenciálom pracovať, získajú atraktívnejší nástroj na zabezpečovanie príjmu popri poberaní starobného dôchodku, čím sa zvýši ich životný štandard. Ostanú v spojení s trhom práce, zamestnávateľmi a ďalšími osobami, čo eliminuje pád do osamelosti, ktorý často sprevádza prechod do dôchodkového veku.  |
| 1. **Kontakt na spracovateľa/súčinnosť**
 |
| Navrhovateľ spracoval návrh zákona v súčinnosti s odbornými tímami Kresťanskodemokratického hnutia. |
| 1. **Stanovisko gestorov**
 |
| *Stanovisko Ministerstva financií SR*[x]  **vyžiadané** [ ]  **priložené***Stanovisko Ministerstva hospodárstva SR* [x]  **vyžiadané** [ ]  **priložené** |